title: Rozhodnutie Rady (SZBP) 2017/349 z 27. februára 2017, ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)

text:
               28.2.2017

               SK

               Úradný vestník Európskej únie

               L 50/80

         ROZHODNUTIE RADY (SZBP) 2017/349
   z 27. februára 2017,
   ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 16. júla 2012 prijala rozhodnutie 2012/389/SZBP (1) o misii Európskej únie na budovanie regionálnych námorných kapacít v Africkom rohu (EUCAP NESTOR).

               (2)

               Rada 12. decembra 2016 prijala rozhodnutie (SZBP) 2016/2240 (2), ktorým sa mení rozhodnutie 2012/389/SZBP. Názov misie sa zmenil na EUCAP Somalia a jej mandát sa predĺžil do 31. decembra 2018.

               (3)

               Rozhodnutie 2012/389/SZBP by sa malo zmeniť s cieľom stanoviť finančnú referenčnú sumu na obdobie od 1. marca 2017 do 28. februára 2018,

         PRIJALA TOTO ROZHODNUTIE:
   Článok 1
   V článku 13 ods. 1 rozhodnutia 2012/389/SZBP sa dopĺňa tento pododsek:

      „Finančná referenčná suma určená na pokrytie výdavkov spojených s misiou EUCAP Somalia na obdobie od 1. marca 2017 do 28. februára 2018 je 22 950 000 EUR.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 27. februára 2017

            Za Radu

            predseda

         K. MIZZI

      (1)  Ú. v. EÚ L 187, 17.7.2012, s. 40.

      (2)  Ú. v. EÚ L 337, 13.12.2016, s. 18.


title: 2014/632/EÚ: Rozhodnutie Európskeho parlamentu z  3. apríla 2014 o účtovnej závierke Európskeho spoločného podniku pre ITER a rozvoj energie jadrovej syntézy za rozpočtový rok 2012

text:
               5.9.2014

               SK

               Úradný vestník Európskej únie

               L 266/346

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke Európskeho spoločného podniku pre ITER a rozvoj energie jadrovej syntézy za rozpočtový rok 2012
   (2014/632/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho spoločného podniku pre ITER a rozvoj energie jadrovej syntézy za rozpočtový rok 2012,

               —

               so zreteľom na správu Dvora audítorov o overení konečnej ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok 2012 spolu s odpoveďami spoločného podniku (1),

               —

               so zreteľom na odporúčanie Rady z 18. februára 2014 (05851/2014 – C7-0053/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (4), a najmä na jeho článok 5 ods. 3,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012, (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu (A7-0198/2014),

               1.

               schvaľuje účtovnú závierku Európskeho spoločného podniku pre ITER a rozvoj energie jadrovej syntézy za rozpočtový rok 2012;

               2.

               poveruje svojho predsedu, aby postúpil toto rozhodnutie riaditeľovi Európskeho spoločného podniku pre ITER a rozvoj energie jadrovej syntézy, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 369, 17.12.2013, s. 35.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 90, 30.3.2007, s. 58.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2006/808/ES,Euratom: Rozhodnutie Európskeho parlamentu z  27. apríla 2006 o absolutóriu na plnenie všeobecného rozpočtu Európskej únie za rozpočtový rok 2004, Oddiel III – Komisia

text:
               6.12.2006

               SK

               Úradný vestník Európskej únie

               L 340/1

      ROZHODNUTIE EURÓPSKEHO PARLAMENTU

   z 27. apríla 2006
   o absolutóriu na plnenie všeobecného rozpočtu Európskej únie za rozpočtový rok 2004, Oddiel III – Komisia
   (2006/808/ES, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú účtovnú závierku Európskych spoločenstiev za rozpočtový rok 2004, zväzok I – konsolidované správy o plnení rozpočtu a konsolidovanú účtovnú závierku (SEK(2005)1158 – C6-0352/2005 – SEK(2005)1159 – C6-0351/2005) (2),

               —

               so zreteľom na správu Komisie o následných opatreniach k rozhodnutiam o absolutóriu za rok 2003 (KOM(2005)0449 a KOM(2005)0448) a na pracovný dokument zamestnancov Komisie – Príloha k správe Komisie Európskemu parlamentu o následných opatreniach k rozhodnutiam o absolutóriu (SEK(2005)1161),

               —

               so zreteľom na oznámenie Komisie nazvané Súhrn za rok 2004 (KOM(2005)0256),

               —

               so zreteľom na Výročnú správu Komisie o vnútorných auditoch vykonaných v roku 2004 pre orgán udeľujúci absolutórium (KOM(2005)0257),

               —

               so zreteľom na stanovisko Dvora audítorov č. 2/2004 k modelom „jednotného“ auditu (a na návrh rámca vnútornej kontroly Spoločenstva) (3),

               —

               so zreteľom na oznámenie Komisie Rade, Európskemu parlamentu a Európskemu dvoru audítorov z 15. júna 2005 o orientačnom pláne k integrovanému rámcu vnútornej kontroly (KOM(2005)0252),

               —

               so zreteľom na oznámenie Komisie Rade, Európskemu parlamentu a Európskemu dvoru audítorov – Akčný plán Komisie na vytvorenie integrovaného rámca vnútornej kontroly (KOM(2006)0009),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (4),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (5),

               —

               so zreteľom na odporúčanie Rady zo 14. marca 2006 (5971/2006 – C6-0092/2006),

               —

               so zreteľom na články 274, 275 a 276 Zmluvy o ES a články 179a a 180b Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho články 145, 146 a 147,

               —

               so zreteľom na článok 70 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanoviská ostatných dotknutých výborov (A6-0108/2006),

               A.

               keďže podľa článku 274 Zmluvy o ES Komisia plní rozpočet na vlastnú zodpovednosť a podľa zásad riadneho finančného hospodárenia,

               1.

               udeľuje Komisii absolutórium na plnenie všeobecného rozpočtu Európskej únie za rozpočtový rok 2004;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov a Európskej investičnej banke, ako aj národným a regionálnym kontrolným orgánom členských štátov a aby zabezpečil ich uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ L 53, 23.2.2004.

      (2)  Ú. v. EÚ C 302, 30.11. 2005, s. 1.

      (3)  Ú. v. EÚ C 107, 30.4. 2004, s. 1.

      (4)  Ú. v. EÚ C 301, 30.11. 2005, s. 1.

      (5)  Ú. v. EÚ C 302, 30.11.2005, s. 100.

      (6)  Ú. v. ES L 248, 16.9.2002, s. 1.


title: 2009/225/ES: Rozhodnutie Európskeho parlamentu z  22. apríla 2008 o absolutóriu za plnenie rozpočtu Európskej železničnej agentúry za rozpočtový rok 2006

text:
               31.3.2009

               SK

               Úradný vestník Európskej únie

               L 88/209

         ROZHODNUTIE EURÓPSKEHO PARLAMENTU
   z 22. apríla 2008
   o absolutóriu za plnenie rozpočtu Európskej železničnej agentúry za rozpočtový rok 2006
   (2009/225/ES)
   EURÓPSKY PARLAMENT,
   so zreteľom na konečnú účtovnú závierku Európskej železničnej agentúry za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (4), a najmä na jeho článok 39,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0123/2008),

               1.

               udeľuje výkonnému riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2006;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil výkonnému riaditeľovi Európskej železničnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 54.

      (2)  Ú. v. EÚ C 309, 19.12.2007, s. 67.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. ES L 357, 31.12.2002, s. 72.
    ---documentbreak---

               31.3.2009

               SK

               Úradný vestník Európskej únie

               L 88/210

         UZNESENIE EURÓPSKEHO PARLAMENTU
   z 22. apríla 2008
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej železničnej agentúry za rozpočtový rok 2006
   EURÓPSKY PARLAMENT,
   so zreteľom na konečnú účtovnú závierku Európskej železničnej agentúry za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (4), a najmä na jeho článok 39,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0123/2008),

               A.

               keďže Dvor audítorov vyhlásil, že získal dostatočné záruky o tom, že účtovná závierka za rozpočtový rok 2006 poskytuje spoľahlivé informácie a že príslušné transakcie sú až na jednu výnimku zákonné a správne;

               B.

               keďže rok 2006 bol prvým rokom finančnej autonómie agentúry;

         Všeobecné body, ktoré sa týkajú horizontálnych otázok agentúr EÚ a majú tak význam aj pre udeľovanie absolutória každej jednotlivej agentúre

               1.

               konštatuje, že rozpočty 24 agentúr a ostatných orgánov, ktorých audit vykonal Dvor audítorov, predstavovali spolu 1 080,5 milióna EUR v roku 2006 [pričom najvyšší rozpočet mala Európska agentúra pre obnovu, a to 271 miliónov EUR, a najmenší vo výške 5 miliónov EUR mala Európska policajná akadémia (CEPOL)];

               2.

               poukazuje na to, že zoznam vonkajších orgánov EÚ, ktoré podliehajú auditu a udeľovaniu absolutória, obsahuje nielen tradičné regulačné agentúry, ale aj výkonné agentúry zriadené na vykonávanie konkrétnych programov, a v blízkej budúcnosti sa rozšíri o spoločné podniky založené v rámci verejno-súkromných partnerstiev (spoločné technologické iniciatívy);

               3.

               v súvislosti s postupom v Európskom parlamente poznamenáva, že počet agentúr podliehajúcich udeľovaniu absolutória sa vyvíjal takto: rozpočtový rok 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulačných agentúr a 2 výkonné agentúry (okrem 2 agentúr, v ktorých vykonáva audit Dvor audítorov, ale podliehajú vnútornému postupu udeľovania absolutória);

               4.

               preto uzatvára, že audit/postup udeľovania absolutória sa stal ťažkopádny a neúmerný v porovnaní s pomernou veľkosťou rozpočtov agentúr/ostatných orgánov; poveruje príslušný výbor, aby dôkladne prehodnotil postup udeľovania absolutória v súvislosti s agentúrami a ostatnými orgánmi s cieľom navrhnúť jednoduchší a racionálnejší prístup vzhľadom na rastúci počet orgánov, z ktorých každý bude v nasledujúcich rokoch potrebovať osobitnú správu pre udelenie absolutória;

         Zásadné pripomienky

               5.

               požaduje, aby Komisia pred zriadením novej agentúry alebo reformou existujúcej agentúry poskytla jasné vysvetlenia v súvislosti s týmito otázkami: druh agentúry, ciele agentúry, vnútorná riadiaca štruktúra, produkty, služby, kľúčové operácie, cieľová skupina, zákazníci a zainteresované strany agentúry, formálny vzťah s vonkajšími aktérmi, rozpočtová zodpovednosť, finančné plánovanie, zamestnanci a personálna politika;

               6.

               požaduje, aby sa každá agentúra riadila ročnou výkonnostnou dohodou, ktorú vypracuje agentúra a príslušné generálne riaditeľstvo a ktorá by mala obsahovať hlavné ciele na nasledujúci rok, finančný rámec a jasné ukazovatele na meranie výkonnosti;

               7.

               požaduje, aby Dvor audítorov alebo iný nezávislý audítor pravidelne (a na základe ad hoc) kontroloval výkonnosť agentúr; domnieva sa, že kontrola by sa nemala obmedzovať iba na tradičné prvky finančného hospodárenia a riadneho využívania verejných financií, ale mala by sa zameriavať aj na účinnosť a efektivitu administratívy a mala by obsahovať hodnotenie finančného hospodárenia každej agentúry;

               8.

               zastáva názor, že v prípade agentúr, ktoré sústavne nadhodnocujú svoje rozpočtové potreby, by sa malo uskutočniť technické zníženie na základe voľných pracovných miest; domnieva sa, že v dlhodobom horizonte to povedie k nižším pripísaným príjmom pre agentúry, a tým aj k nižším administratívnym nákladom;

               9.

               konštatuje, že vážnym problémom je skutočnosť, že viacero agentúr je kritizovaných za nedodržiavanie pravidiel o verejnom obstarávaní, nariadenia o rozpočtových pravidlách, služobného poriadku a pod.; domnieva sa, že hlavným dôvodom je skutočnosť, že väčšina nariadení, aj nariadenie o rozpočtových pravidlách, je vypracovaných pre väčšie inštitúcie a že väčšina malých agentúr nemá kritickú veľkosť na to, aby sa vedela vyrovnať s týmito regulačnými požiadavkami; preto žiada Komisiu, aby hľadala urýchlené riešenie zvýšenia efektívnosti zoskupením administratívnych funkcií rôznych agentúr dohromady s cieľom dosiahnuť túto kritickú veľkosť (s prihliadnutím na nutné zmeny v základných právnych predpisoch upravujúcich činnosť agentúr a ich rozpočtovú nezávislosť) alebo rýchlo vypracovala osobitné pravidlá pre agentúry (najmä vykonávacie pravidlá pre agentúry), ktoré im umožnia dosiahnuť úplný súlad s požiadavkami;

               10.

               nalieha na Komisiu, aby pri zostavovaní predbežného návrhu rozpočtu prihliadala na výsledky plnenia rozpočtu jednotlivých agentúr v predchádzajúcich rokoch, a to najmä v roku n – 1, a v súlade s tým upravila rozpočet, ktorý príslušná agentúra žiada; vyzýva príslušný výbor, aby rešpektoval túto úpravu, a v prípade, že to neurobí Komisia, sám upravil príslušný rozpočet na realistickú úroveň zladením absorpčnej a implementačnej schopnosti príslušnej agentúry;

               11.

               pripomína svoje rozhodnutie o udelení absolutória za rozpočtový rok 2005, v ktorom vyzval Komisiu na predkladanie štúdie o pridanej hodnote každej jestvujúcej agentúry každých päť rokov; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť tejto agentúry alebo ju zrušili; konštatuje, že v roku 2007 Komisia nevykonala ani jedno hodnotenie; trvá na tom, že Komisia by mala predložiť najmenej päť takýchto hodnotení pred rozhodnutím o udelení absolutória za rozpočtový rok 2007 a začať s najstaršími agentúrami;

               12.

               domnieva sa, že odporúčania Dvora audítorov by sa mali vykonávať čo najskôr a že objem dotácií vyplácaných agentúram by sa mal zladiť s ich skutočnými finančnými potrebami; ďalej sa domnieva, že zmeny a doplnenia všeobecného nariadenia o rozpočtových pravidlách by sa mali začleniť do rámcového nariadenia o rozpočtových pravidlách agentúr a do ich rôznych špecifických nariadení o rozpočtových pravidlách;

         Prezentácia oznamovaných údajov

               13.

               konštatuje, že neexistuje štandardný prístup agentúr týkajúci sa prezentácie ich činností v príslušnom rozpočtovom roku a ich účtovných závierok a správ o rozpočtovom a finančnom hospodárení a otázky, či by vyhlásenie o vierohodnosti mal vypracovať riaditeľ agentúry; poznamenáva, že nie všetky agentúry jasne rozlišujú medzi: a) prezentáciou činnosti agentúry verejnosti a b) technickým informovaním o rozpočtovom a finančnom hospodárení;

               14.

               konštatuje, že hoci v obvyklých pokynoch Komisie týkajúcich sa prípravy správ o činnosti sa výslovne nevyžaduje, aby agentúra vypracovala vyhlásenie o vierohodnosti, mnohí riaditelia jednako vypracovali takéto vyhlásenie za rok 2006, v jednom prípade vrátane dôležitej výhrady;

               15.

               pripomína svoje uznesenie z 12. apríla 2005 (6) obsahujúce výzvu riaditeľom agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a správnosti transakcií, podobné vyhláseniam, ktoré podpisujú generálni riaditelia Komisie;

               16.

               žiada Komisiu, aby podľa toho zmenila svoje obvyklé pokyny agentúram;

               17.

               ďalej navrhuje, aby Komisia spolupracovala s agentúrami na vytvorení harmonizovaného modelu, ktorý sa bude vzťahovať na všetky agentúry a iné orgány a ktorý bude jasne rozlišovať:

                           —

                           výročnú správu určenú pre široké publikum, ktorá sa týka operácií, činnosti a dosiahnutých výsledkov orgánu,

                           —

                           účtovné závierky a správu o plnení rozpočtu,

                           —

                           správu o činnosti, ktorá vychádza zo správ o činnosti predkladaných generálnymi riaditeľmi Komisie,

                           —

                           vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, v prípade ktorých sa domnieva, že je vhodné na ne upozorniť orgán, ktorý udeľuje absolutórium;

         Všeobecné zistenia Dvora audítorov

               18.

               berie na vedomie zistenie Dvora audítorov [výročná správa, odsek 10.29 (7)], že Komisia vypláca dotácie agentúram z rozpočtu Spoločenstva na základe odhadu potreby finančných prostriedkov, ktorý nie je dostatočne odôvodnený, a že to spolu s objemom prenesených rozpočtových prostriedkov vedie k tomu, že agentúry majú značne vysoké hotovostné zostatky; ďalej berie na vedomie odporúčanie Dvora audítorov, aby sa dotácie vyplácali agentúram v takej výške, ktorá je v súlade s ich skutočnou potrebou finančných prostriedkov;

               19.

               konštatuje, že na konci roka 2006 nebol účtovný systém ABAC zavedený v 14 agentúrach (výročná správa, poznámka pod čiarou k odseku 10.31);

               20.

               berie na vedomie poznámku Dvora audítorov (výročná správa, odsek 1.25) týkajúcu sa nákladov budúcich období na nevyčerpanú riadnu dovolenku, ktoré účtujú niektoré agentúry; zdôrazňuje, že Dvor audítorov vyslovil svoje vyhlásenie o vierohodnosti s výhradou v prípade troch agentúr [Európske stredisko pre rozvoj odborného vzdelávania (Cedefop), CEPOL a Európska železničná agentúra] za rozpočtový rok 2006 (2005: Cedefop, Európsky úrad pre bezpečnosť potravín, Európska agentúra pre obnovu);

         Vnútorný audit

               21.

               pripomína, že v súlade s článkom 185 ods. 3 nariadenia o rozpočtových pravidlách vnútorný audítor Komisie je aj vnútorným audítorom regulačných agentúr, ktoré dostávajú dotácie z rozpočtu EÚ; poukazuje na to, že vnútorný audítor predkladá správy správnej rade a riaditeľovi každej agentúry;

               22.

               upriamuje pozornosť na výhradu uvedenú vo výročnej správe o činnosti vnútorného audítora za rok 2006:
               „Vnútorný audítor Komisie nedokázal riadne plniť svoje povinnosti udelené článkom 185 nariadenia o rozpočtových pravidlách ako vnútorný audítor orgánov Spoločenstva z dôvodu nedostatočných personálnych zdrojov.“;

               23.

               berie však na vedomie pripomienku vnútorného audítora v jeho správe o činnosti za rok 2006, že od roku 2007 bude Komisia prideľovať dodatočné personálne zdroje útvaru vnútorného auditu (IAS) a všetky činné regulačné agentúry budú každoročne podliehať vnútornému auditu;

               24.

               berie na vedomie rastúci počet regulačných a výkonných agentúr a spoločných podnikov, v ktorých IAS musí vykonávať audit podľa článku 185 nariadenia o rozpočtových pravidlách; žiada Komisiu, aby informovala príslušný výbor Európskeho parlamentu, či personálne zdroje, ktoré bude mať IAS k dispozícii, budú v nasledujúcich rokoch stačiť na vykonávanie každoročného auditu všetkých týchto orgánov;

               25.

               poznamenáva, že v článku 72 ods. 5 nariadenia (ES, Euratom) č. 2343/2002 sa vyžaduje, aby každá agentúra každoročne predkladala orgánu, ktorý udeľuje absolutórium, a Komisii správu vypracovanú jej riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní; žiada agentúry, aby uvádzali, či sa tak stalo, a ak áno, ako;

               26.

               s ohľadom na schopnosti vnútorného auditu, najmä vo vzťahu k malým agentúram, berie na vedomie návrh vnútorného audítora predložený príslušnému výboru Európskeho parlamentu 14. septembra 2006, podľa ktorého by malé agentúry mali mať povolenie na nákup služieb vnútorného auditu v súkromnom sektore;

         Hodnotenie agentúr

               27.

               pripomína spoločné stanovisko Európskeho parlamentu, Rady a Komisie (8) prerokované počas zmierovacieho konania pred Radou ECOFIN o rozpočte z 13. júla 2007, požadujúce: i) zoznam agentúr, ktoré Komisia mieni vyhodnotiť, a ii) zoznam už vyhodnotených agentúr spolu so súhrnom hlavných zistení;

         Disciplinárne konanie

               28.

               konštatuje, že jednotlivé agentúry majú pre svoju veľkosť ťažkosti s vytvorením disciplinárnych rád ad hoc zložených zo zamestnancov v primeranom pracovnom zaradení a že vyšetrovací a disciplinárny úrad Komisie (IDOC) nezodpovedá za agentúry; vyzýva agentúry, aby posúdili vytvorenie medziagentúrnej disciplinárnej rady;

         Návrh medziinštitucionálnej dohody

               29.

               pripomína návrh medziinštitucionálnej dohody o operačnom rámci pre európske regulačné agentúry, ktorý predložila Komisia [KOM(2005) 59], na základe ktorej by sa mohol vypracovať horizontálny rámec na vytváranie, štruktúru, fungovanie, hodnotenie a kontrolu európskych regulačných agentúr; konštatuje, že návrh predstavuje užitočnú iniciatívu v úsilí o racionalizáciu zriaďovania a prevádzky agentúr; berie na vedomie stanovisko Komisie v jej súhrnnej správe za rok 2006 [odsek 3.1, KOM(2007) 274], že hoci sa rokovania prerušili po uverejnení uvedeného návrhu, diskusie o podstate sa v Rade obnovili koncom roka 2006; vyjadruje poľutovanie nad tým, že nebolo možné dosiahnuť ďalší pokrok smerom k prijatiu;

               30.

               víta preto záväzok Komisie na predloženie oznámenia počas roka 2008 o budúcnosti regulačných agentúr;

         Samofinancované agentúry

               31.

               pripomína, že v prípade oboch agentúr, ktoré sa samofinancujú, udeľuje riaditeľovi absolutórium správna rada; konštatuje, že obe majú významné akumulované prebytky z príjmov z poplatkov prenesených z predchádzajúcich rokov:

                           —

                           prostriedky v hotovosti Úradu pre harmonizáciu vnútorného trhu a ich ekvivalenty: 281 miliónov EUR (9),

                           —

                           prostriedky v hotovosti Úradu Spoločenstva pre odrody rastlín a ich ekvivalenty: 18 miliónov EUR (10);

         Osobitné body

               32.

               víta skutočnosť, že podľa názoru Dvora audítorov účtovná závierka agentúry za rok 2006 poskytuje vo všetkých bodoch spoľahlivé informácie;

               33.

               vyslovuje však poľutovanie nad skutočnosťou, že uplatňovanie zmlúv, ktorých platnosť uplynula, a neoprávnené predlžovanie platnosti existujúcich zmlúv znamená, že nemožno konštatovať, že všetky príslušné transakcie sú zákonné a správne;

               34.

               konštatuje, že zo všeobecného rozpočtu EÚ na rozpočtový rok 2006 sa agentúre poskytlo 14,4 milióna EUR viazaných rozpočtových prostriedkov a 14,4 milióna EUR platobných rozpočtových prostriedkov;

               35.

               berie na vedomie zistenie Dvora audítorov, podľa ktorého agentúra v prvom roku svojej finančnej autonómie využila 72 % svojich viazaných rozpočtových prostriedkov, ale miera prenosu administratívnych výdavkov (hlava II) bola 37,5 % a miera prenosu prevádzkových výdavkov (hlava III) bola 85 %;

               36.

               vyjadruje znepokojenie nad tým, že v systéme vnútornej kontroly boli zistené nedostatky, keďže subdelegovanie neprebiehalo podľa pravidiel; existovali nezrovnalosti medzi rozhodnutiami o delegovaní a prístupovými právami k systému rozpočtového riadenia SI2; berie na vedomie zistenie Dvora audítorov, že agentúra neprijala vykonávacie predpisy k svojmu rozpočtovému nariadeniu;

               37.

               oceňuje však odpoveď agentúry, v ktorej sa uvádza, že počas roka 2006 sa plánované aktivity v plnej miere nerealizovali, keďže agentúra sa stále nachádzala v počiatočnej fáze, a že v roku 2007 agentúra vykoná hĺbkovú analýzu plánovania svojich činností, potrebných zdrojov a rozpočtu, ktorý treba vyčleniť, a vypracuje plán vypísania verejných súťaží;

               38.

               na základe finančných výkazov agentúry konštatuje, že správna rada vydala k účtovnej závierke agentúry za rok 2006 kladné stanovisko;

               39.

               na základe výročnej správy agentúry za rok 2006 konštatuje, že výkonný riaditeľ s právomocou povoľujúceho úradníka vydal vyhlásenie o vierohodnosti bez výhrad;

               40.

               na základe výročnej správy agentúry konštatuje, že po audite IAS agentúra prijala akčný plán zameraný na uplatňovanie 24 štandardov vnútornej kontroly do začiatku roka 2008;

               41.

               berie na vedomie ťažkosti agentúry pri prijímaní technického personálu s primeranými odbornými znalosťami pri zohľadnení úrovne miezd, umiestnenia agentúry a obmedzeného trvania zmlúv, ktoré môže agentúra ponúkať; uznáva, že nízky počet prijatých zamestnancov bol vo všeobecnosti hlavným faktorom zníženého plnenia rozpočtu agentúry;

               42.

               oceňuje informácie poskytnuté agentúrou, podľa ktorých agentúra v záujme zlepšenia postupov verejného obstarávania v súčasnosti prijala úradníka pre verejné obstarávanie a vnútorného audítora.

      (1)  Ú. v. EÚ C 261, 31.10.2007, s. 54.

      (2)  Ú. v. EÚ C 309, 19.12.2007, s. 67.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. ES L 357, 31.12.2002, s. 72.

      (6)  Všetky uznesenia týkajúce sa agentúr boli uverejnené v Ú. v. EÚ L 196, 27.7.2005.

      (7)  Ú. v. EÚ C 273, 15.11.2007, s. 1.

      (8)  Dokument Rady DS 605/1/07 Rev1.

      (9)  Zdroj: Správa o overení ročnej účtovnej závierky Úradu pre harmonizáciu vnútorného trhu za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 141).

      (10)  Zdroj: Správa o overení ročnej účtovnej závierky Úradu Spoločenstva pre odrody rastlín za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 135).


title: Rozhodnutie Rady 2005/805/SZBP z 21. novembra 2005, ktorým sa vykonáva jednotná akcia 2005/556/SZBP o vymenovaní osobitného zástupcu Európskej únie pre Sudán

text:
               22.11.2005

               SK

               Úradný vestník Európskej únie

               L 303/59

      ROZHODNUTIE RADY 2005/805/SZBP
   z 21. novembra 2005,
   ktorým sa vykonáva jednotná akcia 2005/556/SZBP o vymenovaní osobitného zástupcu Európskej únie pre Sudán
   RADA EURÓPSKEJ ÚNIE,
   so zreteľom na jednotnú akciu Rady 2005/556/SZBP z 18. júla 2005 o vymenovaní osobitného zástupcu Európskej únie pre Sudán (1), a najmä na jej článok 5 ods. 1 v spojení s článkami 14, 18 ods. 5 a 23 ods. 2 Zmluvy o Európskej únii,
   keďže:

               (1)

               Rada 18. júla 2005 prijala jednotnú akciu 2005/556/SZBP o vymenovaní osobitného zástupcu Európskej únie (OZEÚ) pre Sudán.

               (2)

               Rada 21. novembra 2005 prijala rozhodnutie 2005/806/SZBP, ktorým sa vykonáva jednotná akcia 2005/557/SZBP o civilno-vojenskej akcii Európskej únie na podporu misie Africkej únie v oblasti sudánskeho Dárfúru (2), ktorou sa na ďalšie šesťmesačné obdobie určila referenčná suma na pokrytie výdavkov spojených s vykonávaním oddielu II jednotnej akcie 2005/557/SZBP (3).

               (3)

               Rada by preto mala rozhodnúť o finančnej referenčnej sume pre pokračovanie jednotnej akcie 2005/556/SZBP na ďalšie šesťmesačné obdobie.

               (4)

               OZEÚ bude vykonávať svoju funkciu v kontexte situácie, ktorá sa môže zhoršiť a poškodiť ciele SZBP stanovené v článku 11 zmluvy,

         PRIJALA TOTO ROZHODNUTIE:
   Článok 1
   Referenčná finančná suma určená na úhradu výdavkov spojených s pokračovaním jednotnej akcie 2005/556/SZBP od 18. januára do 17. júla 2006 je 600 000 EUR.
   Článok 2
   Toto rozhodnutie nadobúda účinnosť dňom jeho prijatia.
   Výdavky sú oprávnené od 18. januára 2006.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 21. novembra 2005

            Za Radu

            predseda

         J. STRAW

      (1)  Ú. v. EÚ L 188, 20.7.2005, s. 43.

      (2)  Pozri stranu 60 Ú. v. EÚ.

      (3)  Ú. v. EÚ L 188, 20.7.2005, s. 46.


title: Rozhodnutie Komisie zo 14. februára 2012 , ktorým sa zriaďuje skupina expertov Komisie pre potreby politiky týkajúce sa údajov o trestnej činnosti a ktorým sa zrušuje rozhodnutie 2006/581/ES

text:
               15.2.2012

               SK

               Úradný vestník Európskej únie

               C 42/2

         ROZHODNUTIE KOMISIE
   zo 14. februára 2012,
   ktorým sa zriaďuje skupina expertov Komisie pre potreby politiky týkajúce sa údajov o trestnej činnosti a ktorým sa zrušuje rozhodnutie 2006/581/ES
   2012/C 42/02
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Podľa článku 67 ods. 3 Zmluvy o fungovaní Európskej únie, sa Únia usiluje o zabezpečenie vysokej úrovne bezpečnosti prostredníctvom opatrení na predchádzanie trestnej činnosti, rasizmu a xenofóbii a na boj proti nim prostredníctvom opatrení na koordináciu a spoluprácu medzi policajnými a justičnými orgánmi a inými príslušnými orgánmi.

               (2)

               V auguste 2006 prijala Komisia oznámenie Európskemu parlamentu, Rade a Európskemu hospodárskemu a sociálnemu výboru „Rozvoj komplexnej a koherentnej stratégie EÚ v oblasti vypracovania štatistík o trestnej činnosti a trestnom konaní: Akčný plán EÚ 2006 – 2010“ (1).

               (3)

               Zároveň sa rozhodnutím Komisie 2006/581/ES zo 7. augusta 2006 (2) zriaďuje skupina expertov pre potreby politiky týkajúce sa údajov o trestnej činnosti a trestnom súdnictve, ktorá bude pomáhať Komisii pri vykonávaní akčného plánu. Mandát tejto skupinu sa neobnovil.

               (4)

               „Štokholmský program – otvorená a bezpečná Európa, ktorá slúži občanom a chráni ich“ (3), ktorý prijala Európska rada, vyzýva Komisiu, aby pokračovala v rozvíjaní štatistických nástrojov na monitorovanie trestnej činnosti a ďalej rozvíjala opatrenia uvedené a čiastočne realizované v akčnom pláne Únie na roky 2006 – 2010.

               (5)

               Výmena informácií a zber štatistických údajov v osobitných oblastiach ako obchodovanie s ľuďmi, pranie špinavých peňazí, počítačová kriminalita a korupcia sú v súlade s návrhmi opatrení, ktoré sú zahrnuté v oznámení Komisie Európskemu parlamentu a Rade „Stratégia vnútornej bezpečnosti EÚ: päť krokov k bezpečnejšej Európe“ (4).

               (6)

               Aby sa pokračovalo v cennej práci, ktorú vykonávala skupina expertov pre potreby politiky týkajúce sa údajov o trestnej činnosti od roku 2006, a bral do úvahy zvyšujúci záujem o hodnoverné štatistiky trestnej činnosti na úrovni EÚ, je potrebné skupinu nahradiť.

               (7)

               Vypracovanie štatistík Spoločenstva sa riadi predpismi nariadenia Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (5). Činnosti týkajúce sa zostavovania štatistík Spoločenstva sa vykonávajú v súlade s rozhodnutím Európskeho parlamentu a Rady č. 1578/2007/ES z 11. decembra 2007 o štatistickom programe Spoločenstva na roky 2008 až 2012 (6) a jeho ročnými programami, pričom sa pri nich dodržiavajú zásady stanovené v Európskom kódexe postupov, ktorý prijal 24. februára 2005 Výbor pre štatistický program.

               (8)

               Z tohto dôvodu je potrebné vytvoriť skupinu expertov Komisie v oblasti štatistiky trestnej činnosti a vymedziť jej úlohy a štruktúru.

               (9)

               Expertná skupina by mala pomáhať pri vymedzení potrieb politiky a poskytovať poradenstvo pri vymedzení a účinnom využívaní ukazovateľov a údajov v oblasti trestnej činnosti.

               (10)

               Expertná skupina by mala pozostávať z členov spôsobilých stanoviť potreby politiky a poskytovať poradenstvo týkajúce sa účinného využívania ukazovateľov a údajov v oblasti trestnej činnosti.

               (11)

               Bez toho, aby boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO a Euratom z 29. novembra 2001, ktorým sa mení a dopĺňa jej rokovací poriadok, je potrebné stanoviť pravidlá o poskytovaní informácií členmi skupiny (7).

               (12)

               Osobné údaje týkajúce sa členov skupiny by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (8).

               (13)

               Funkčné obdobie členov skupiny by malo predstavovať päť rokov a vzťahovať sa na vykonávacie obdobie akčného plánu 2011 – 2015 v súvislosti s mapovaním trestnej činnosti a trestného súdnictva v Európskej únii (9).

               (14)

               Rozhodnutie 2006/581/ES by sa malo zrušiť.

               (15)

               Je vhodné stanoviť obdobie uplatňovania tohto rozhodnutia. Komisia včas zváži účelnosť jeho predĺženia,

         PRIJALA TOTO ROZHODNUTIE:
   Článok 1
   Predmet
   Týmto sa zriaďuje skupina expertov Komisie pre potreby politiky týkajúcej sa údajov o trestnej činnosti (ďalej len „skupina“).
   Článok 2
   Úloha
   Úlohou skupiny je:

               a)

               pomáhať Komisii pri vytvorení spolupráce medzi členskými štátmi a inými príslušnými organizáciami a orgánmi vykonávaním akčného plánu EÚ 2011 – 2015 v súvislosti s mapovaním trestnej činnosti a trestného súdnictva;

               b)

               pomáhať Komisii pri určovaní potrieb politiky týkajúcich sa ukazovateľov a údajov o trestnej činnosti na úrovni EÚ;

               c)

               pomáhať Komisii vyvíjať spoločné ukazovatele;

               d)

               poskytovať Komisii poradenstvo pri potrebách alebo výsledkoch príslušného výskumu a vývoja, ktoré treba vziať do úvahy pri vykonávaní akčného plánu EÚ 2011 – 2015;

               e)

               poskytovať Komisii poradenstvo v otázkach spolupráce so zástupcami súkromného a akademického sektora alebo z iných príslušných sektorov s cieľom využiť príslušné vedomosti a skúsenosti pri vykonávaní akčného plánu EÚ 2011 – 2015;

               f)

               uskutočňovať výmenu skúseností a najlepších postupov v oblasti štatistík trestnej činnosti najmä pri vývoji spoločných ukazovateľov a zbere porovnateľných údajov.

         Článok 3
   Konzultácia
   Komisia môže so skupinou konzultovať každú otázku týkajúcu sa mapovania trestnej činnosti.
   Článok 4
   Členstvo a menovanie
   1.   Skupina pozostáva maximálne z 55 členov. Členmi sú:

               a)

               vnútroštátne verejné orgány v oblasti vnútorných záležitostí alebo iný príslušný verejný orgán členských štátov, kandidátske krajiny a krajiny Európskeho združenia voľného obchodu;

               b)

               nasledujúce orgány, siete a agentúry EÚ: Európska sieť na predchádzanie trestnej činnosti (EUCPN), Európske monitorovacie centrum pre drogy a drogovú závislosť (EMCDDA), Eurojust, Európsky policajný úrad (Europol), Európska agentúra pre riadenie operačnej spolupráce na vonkajších hraniciach členských štátov Európskej únie (FRONTEX) a Agentúra pre základné práva (FRA);

               c)

               nasledujúce medzinárodné organizácie a mimovládne organizácie s príslušnými skúsenosťami a odbornými znalosťami v oblasti analyzovania a rozvoja údajov o trestnej činnosti na účely politiky: Rada Európy, Úrad OSN pre drogy a zločin (UNODC), European Sourcebook Group (skupina pre prípravu európskej štatistiky trestnej činnosti a trestného súdnictva), Organizácia pre bezpečnosť a spoluprácu v Európe (OBSE) a Organizácia pre hospodársku spoluprácu a rozvoj (OECD);

               d)

               minimálne šiesti jednotlivci menovaní na základe osobnej spôsobilosti vyplývajúcej prednostne z akademického výskumu pre verejné alebo súkromné univerzity alebo pre výskumné centrá členských štátov.

         2.   Členovia uvedení v ods. 1 písm. a), b) a c) vymenujú stáleho a náhradného odborníka a svojich zástupcov. Náhradníci automaticky nahradia neprítomných odborníkov.
   3.   Jednotlivcov menovaných na základe osobnej spôsobilosti vymenuje generálny riaditeľ GR pre vnútorné záležitosti spomedzi tých, ktorí reagovali na výzvu na podanie žiadosti (pozri prílohu k tomuto rozhodnutiu).
   4.   Na základe výzvy na podanie žiadostí budú žiadatelia, ktorí sú považovaní za vhodných pre členstvo v skupine, ale neprijmú sa, umiestnení s ich súhlasom na rezervnom zozname. Komisia prípadne použije tento zoznam na prijatie náhradníkov za členov.
   5.   Všetci členovia sa príjmu na päť rokov. Zostanú vo funkcii do nahradenia alebo do konca svojho funkčného obdobia. Ich funkčné obdobie môže byť obnovené.
   6.   Členov, ktorí už nedokážu účinne prispievať k práci v rade, ktorí sa vzdajú členstva, alebo nespĺňajú podmienky stanovené v tomto článku alebo v článku 339 zmluvy, možno na zostávajúce funkčné obdobie nahradiť.
   7.   Osoby vymenované na základe ich osobných schopností konajú nezávisle a vo verejnom záujme.
   8.   Mená jednotlivcov vymenovaných na základe osobnej spôsobilosti sa uverejnia v registri expertných skupín Komisie a podobných subjektov (ďalej len ako „register“) (10). Mená členov uvedených v ods. 1 písm. b) a c) sa uverejnia v registri. Názvy verejných orgánov uvedených v ods. 1 písm. a) sa uverejnia v registri.
   9.   Osobné údaje sa zbierajú, spracúvajú a uverejňujú v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (11).
   Článok 5
   Fungovanie
   1.   Skupine predsedá zástupca Komisie.
   2.   Komisia koordinuje činnosť skupiny expertov s činnosťou pracovnej skupiny Eurostatu pre štatistiku v oblasti trestnej činnosti a trestného súdnictva. Komisia je zodpovedná za koherentnosť práce obidvoch skupín a bude sa podľa možnosti snažiť organizovať spoločné zasadnutia.
   3.   Skupina môže so súhlasom útvarov Komisie zriadiť podskupiny pozostávajúce z maximálne 15 členov na preskúmanie špecifických otázok na základe pôsobnosti vymedzenej skupinou. Takéto podskupiny sa zrušia po splnení svojej úlohy.
   4.   Zástupca Komisie môže podľa potreby prizývať odborníkov, ktorí nie sú členmi skupiny a ktorí majú odbornú kvalifikáciu v prerokúvanej téme, aby sa zúčastnili na činnosti skupiny alebo podskupiny. Okrem toho zástupca Komisie môže štatút pozorovateľa udeliť jednotlivcom či organizáciám tak, ako je vymedzené v pravidle 8 ods. 3 horizontálnych pravidiel skupiny expertov (12) a kandidátskych krajín.
   5.   Členovia skupiny expertov, ako aj prizvaní odborníci a pozorovatelia dodržiavajú povinnosti zachovávať služobné tajomstvo ustanovené v zmluvách a ich vykonávacích predpisoch ako aj bezpečnostné predpisy Komisie týkajúce sa ochrany utajovaných skutočností EÚ, stanovené v prílohe k rozhodnutiu Komisie 2001/844/ES, ESUO, Euratom. V prípade nedodržania uvedených povinností môže Komisia prijať všetky vhodné opatrenia.
   6.   Zasadnutia skupín a podskupín expertov sa konajú v priestoroch Komisie. Komisia poskytuje služby sekretariátu. Na schôdzach skupiny a jej podskupín sa môžu zúčastniť aj iní úradníci Komisie, ktorí sú zainteresovaní na prerokúvaných otázkach.
   7.   Skupina prijme rokovací poriadok na základe štandardného rokovacieho poriadku pre skupiny expertov.
   8.   Komisia uverejní náležité informácie o činnosti skupiny, a to buď ich začlenením do zoznamu alebo prostredníctvom odkazu v zozname na internetovú stránku GR pre vnútorné záležitosti.
   Článok 6
   Výdavky v súvislosti so stretnutiami
   1.   Účastníci podieľajúci sa na činnosti skupiny nie sú odmeňovaní za poskytované služby.
   2.   Cestovné náklady a náklady na pobyt, ktoré účastníkom vznikli v súvislosti s činnosťou skupiny, uhrádza Komisia súlade s platnými ustanoveniami.
   3.   Náhrada za uvedené náklady sa poskytuje do výšky dostupných finančných prostriedkov, ktoré sa prideľujú v rámci ročného postupu prideľovania finančných prostriedkov.
   Článok 7
   Zrušenie
   Rozhodnutie 2006/581/ES sa zrušuje.
   Článok 8
   Nadobudnutie účinnosti a uplatňovanie
   Toto nariadenie nadobúda účinnosť dňom jeho uverejnenia v Úradnom vestníku Európskej únie a uplatňuje sa počas 5 rokov.

      V Bruseli 14. februára 2012

            Za Komisiu

            predseda

         José Manuel BARROSO

      (1)  KOM(2006) 437 v konečnom znení.

      (2)  Ú. v. EÚ L 234, 29.8.2006, s. 29.

      (3)  Ú. v. EÚ C 115, 4.5.2010, s. 21.

      (4)  KOM(2010) 673 v konečnom znení.

      (5)  Ú. v. EÚ L 87, 31.3.2009, s. 164.

      (6)  Ú. v. EÚ L 344, 28.12.2007, s. 15.

      (7)  Ú. v. ES L 317, 3.12.2001, s. 1.

      (8)  Ú. v. ES L 8, 12.1.2001, s. 1.

      (9)  Oznámenie Komisie Európskemu parlamentu a Rade, práve prebieha.

      (10)  Členovia, ktorí majú námietky voči uverejneniu svojich mien, môžu požiadať o uplatnenie výnimky z tohto pravidla. Žiadosť o neuverejnenie mena člena skupiny expertov sa považuje za oprávnenú vtedy, ak by uverejnenie mohlo ohroziť jeho bezpečnosť či integritu alebo neprimerane obmedziť jeho súkromie.

      (11)  Porovnaj poznámku pod čiarou 8.

      (12)  K(2010) 7649 v konečnom znení.

      PRÍLOHA

         Výzva na podanie žiadostí o zaradenie do výberu expertov, ktorí budú jednotlivo menovaní do skupiny expertov pre potreby politiky týkajúce sa údajov o trestnej činnosti

      Rozhodnutím C(2012) 721 zo 14. februára 2012 (1) vytvorila Komisia skupinu expertov pre potreby politiky týkajúce sa údajov o trestnej činnosti. Komisia predsedá skupine a môže so skupinou konzultovať každú otázku týkajúcu sa mapovania trestnej činnosti.
      Skupina expertov plní tieto úlohy:

                  a)

                  pomáha Komisii pri vytváraní spolupráce medzi členskými štátmi a inými príslušnými organizáciami a orgánmi vykonávaním akčného plánu na roky 2011 – 2015 v súvislosti s mapovaním trestnej činnosti a trestného súdnictva v EÚ (2);

                  b)

                  pomáha Komisii pri určovaní potrieb politiky týkajúcich sa ukazovateľov a údajov o trestnej činnosti a trestnom súdnictve na úrovni EÚ;

                  c)

                  pomáha Komisii vyvíjať spoločné ukazovatele;

                  d)

                  poskytuje Komisii poradenstvo v oblasti potrieb alebo výsledkov príslušného výskumu a vývoja, ktoré treba vziať do úvahy pri implementácii vyššie uvedeného plánu EÚ;

                  e)

                  poskytuje Komisii poradenstvo v otázkach spolupráce so zástupcami súkromného a akademického sektora alebo z iných príslušných sektorov s cieľom využiť príslušné vedomosti a skúsenosti pri vykonaní uvedeného plánu EÚ;

                  f)

                  uskutočňuje výmenu skúseností a najlepších postupov v oblasti štatistík trestnej činnosti najmä pri vývoji spoločných ukazovateľov a zberu porovnateľných údajov.

            Skupina expertov sa skladá z vnútroštátnych verejných orgánov v oblasti vnútorných záležitostí členských štátov EÚ, kandidátskych krajín a krajín Európskeho združenia voľného obchodu; príslušných orgánov EÚ, sietí a agentúr; príslušných medzinárodných a mimovládnych organizácií; jednotlivých expertov menovaných na základe osobnej spôsobilosti vyplývajúcej prednostne z akademického výskumu.
      Pre poslednú kategóriu Komisia predkladá výzvu na podanie žiadostí s cieľom vybrať členov skupiny expertov.
      Skupina expertov bude pozostávať maximálne z 55 členov, z ktorých minimálne 6 bude menovaných na základe osobnej spôsobilosti, v súlade s článkom 4 tohto rozhodnutia.
      Očakáva sa, že budúci experti v súčasnosti pôsobia alebo pôsobili na verejnej alebo súkromnej univerzite alebo vo výskumnom centre jedného z členských štátov EÚ. Pri posúdení žiadostí Komisia zohľadní tieto kritériá:

                  a)

                  preukázateľnú odbornú spôsobilosť, mimoriadne pracovné výsledky a prax (najmenej osem rokov) vrátane praxe na európskej a/alebo medzinárodnej úrovni v oblastiach kriminológie, trestného súdnictva a/alebo v súvisiacich oblastiach. Skúsenosti v osobitných oblastiach trestnej činnosti ako napríklad: finančná trestná činnosť, obchodovanie s ľuďmi, korupcia, počítačová kriminalita a viktimizácia sú výhodou;

                  b)

                  predchádzajúcu účasť v príslušných skupinách EÚ/medzinárodných skupinách alebo výboroch je výhodou;

                  c)

                  preukázateľnú schopnosť používať angličtinu ako pracovný jazyk;

                  d)

                  potrebu zabezpečiť v skupine odborníkov rovnováhu, pokiaľ ide o reprezentatívnosť, pohlavie a miesto pôvodu uchádzačov (3);

                  e)

                  potrebu, aby v skupine boli rovnomerne zastúpené odborné znalosti v rôznych oblastiach trestnej činnosti vrátane finančnej trestnej činnosti, obchodovania s ľuďmi, korupcie, štatistík, analýzy a interpretácie;

                  f)

                  potrebu zachovať nadväznosť na prácu predchádzajúcej skupiny expertov, ktorá bola zriadená rozhodnutím Komisie z augusta 2006;

                  g)

                  členovia skupiny expertov musia byť štátnymi príslušníkmi členského štátu Európskej únie, prípadne kandidátskej krajiny alebo potenciálnej kandidátskej krajiny alebo krajiny Európskeho združenia voľného obchodu.

            Posúdenie kandidátov bude prebiehať na základe údajov uvedených v životopise a vo formulári žiadosti.
      Žiadosti je možné podať iba vyplnením formulára žiadosti (dodatok) a vzorového životopisu (4). Žiadatelia by mali vo svojej prihláške jasne uviesť oblasť, v ktorej majú osobitné odborné znalosti.
      Riadne podpísané žiadosti treba zaslať najneskôr do 20 dní od dátumu uverejnia výzvy na podanie žiadostí v Úradnom vestníku Európskej únie buď e-mailom alebo poštou na túto adresu:

                  European Commission

                  Directorate-General Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-STATS-GROUP@ec.europa.eu

            Ak sa žiadosti posielajú e-mailom, dátum e-mailu sa považuje za dátum odoslania. Ak sa žiadosti posielajú poštou, dátum poštovej pečiatky sa považuje za dátum odoslania.
      Komisia vyberie členov jednotlivo na obdobie piatich rokov. Členovia poskytnú Komisii nezávislé stanovisko, nezaťažené vonkajšími vplyvmi a budú rešpektovať pravidlá zachovania dôvernosti uvedené v článku 5 rozhodnutia Komisie, ktorým sa zriaďuje skupina expertov. Zaväzujú sa konať nezávisle a vo verejnom záujme.
      Komisia preplatí cestovné výdavky a náklady na pobyt v súvislosti s činnosťou skupiny expertov v súlade s platnými ustanoveniami Komisie do výšky dostupných rozpočtových prostriedkov. Členovia nedostanú za vykonávanie svojich povinností žiadnu odmenu.
      Mená expertov sa uverejnia v registri expertných skupín Komisie a podobných subjektov (5) a na internetovej stránke GR pre vnútorné záležitosti.
      Osobné údaje sa zhromažďujú, spracúvajú a uverejňujú v súlade s ustanoveniami nariadenia (ES) č. 45/2001 (6).
      Akékoľvek ďalšie informácie poskytne pani Athina KARVOUNARAKI, telefón +32 22999070, e-mail: athina.karvounaraki@ec.europa.eu
      Informácie o výsledkoch výzvy na podanie žiadosti o členstvo sa uverejnia aspoň na internetovej stránke GR pre vnútorné záležitosti a prípadne v Úradnom vestníku Európskej únie.

         (1)  Ú. v. ES C 42, 15.2.2012, s. 2.

         (2)  Oznámenie Komisie Európskemu parlamentu a Rade, v súčasnosti prebieha.

         (3)  Rozhodnutie Komisie 2000/407/ES z 19. júna 2000, ktoré sa týka rovnováhy mužov a žien vo výboroch a expertných skupinách ňou zriadených (Ú. v. ES L 154, 27.6.2000, s. 34).

         (4)  Všetky životopisy by sa mali predložiť v európskom formáte: http://europass.cedefop.europa.eu/en/documents/curriculum-vitae/templates-instructions

         (5)  Členovia, ktorí majú námietky voči uverejneniu svojich mien, môžu požiadať o uplatnenie výnimky z tohto pravidla. Žiadosť o neuverejnenie mena člena skupiny odborníkov sa považuje za oprávnenú vtedy, ak by uverejnenie mohlo ohroziť jeho bezpečnosť či integritu, alebo neprimerane obmedziť jeho súkromie.

         (6)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov v súvislosti so spracovaním osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

         Dodatok


title: Rozhodnutie Európskeho parlamentu a Rady (EÚ) 2017/343 zo 14. decembra 2016 o mobilizácii Fondu solidarity EÚ s cieľom zabezpečiť vyplácanie záloh v rámci všeobecného rozpočtu Únie na rok 2017

text:
               28.2.2017

               SK

               Úradný vestník Európskej únie

               L 50/55

         ROZHODNUTIE EURÓPSKEHO PARLAMENTU A RADY (EÚ) 2017/343
   zo 14. decembra 2016
   o mobilizácii Fondu solidarity EÚ s cieľom zabezpečiť vyplácanie záloh v rámci všeobecného rozpočtu Únie na rok 2017
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (1), a najmä na jeho článok 4a ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 11,
   so zreteľom na návrh Európskej komisie,
   keďže:

               (1)

               Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie, aby sa prejavila solidarita s obyvateľstvom v regiónoch postihnutých prírodnými katastrofami.

               (2)

               Fond nemá prekročiť maximálnu sumu 500 000 000 EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013 (3).

               (3)

               V článku 4a ods. 4 nariadenia (ES) č. 2012/2002 sa stanovuje, že, ak je to potrebné s cieľom zabezpečiť včasnú dostupnosť rozpočtových zdrojov, môže sa z fondu uvoľniť suma do maximálnej výšky 50 000 000 EUR na vyplatenie záloh, zahrnutím zodpovedajúcich rozpočtových prostriedkov do všeobecného rozpočtu Únie.

               (4)

               S cieľom zabezpečiť včasnú dostupnosť dostatočných rozpočtových prostriedkov vo všeobecnom rozpočte Únie na rok 2017 by sa mal zmobilizovať fond vo výške 50 000 000 EUR na vyplácanie záloh.

               (5)

               S cieľom minimalizovať čas potrebný na mobilizáciu fondu by sa toto rozhodnutie malo uplatňovať od 1. januára 2017,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2017 sa mobilizuje Fond solidarity Európskej únie s cieľom poskytnúť sumu 50 000 000 EUR vo viazaných a v platobných rozpočtových prostriedkoch na vyplácanie záloh.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2017.

      V Štrasburgu 14. decembra 2016

            Za Európsky parlament

            predseda

         M. SCHULZ

            Za Radu

            predseda

         I. KORČOK

      (1)  Ú. v. ES L 311, 14.11.2002, s. 3.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: 2008/72/Euratom: Rozhodnutie Komisie z  22. novembra 2007 o uzavretí dohôd vo forme výmeny listov medzi Európskym spoločenstvom pre atómovú energiu (Euratom) a Švajčiarskou konfederáciou (Švajčiarsko) o uplatňovaní dohody o projekte ITER, dohody o výsadách a imunitách pre ITER a dohody o širšom prístupe na území Švajčiarska a o členstve Švajčiarska v Európskom spoločnom podniku pre ITER a rozvoj energie jadrovej syntézy

text:
               24.1.2008

               SK

               Úradný vestník Európskej únie

               L 20/11

         ROZHODNUTIE KOMISIE
   z 22. novembra 2007
   o uzavretí dohôd vo forme výmeny listov medzi Európskym spoločenstvom pre atómovú energiu (Euratom) a Švajčiarskou konfederáciou (Švajčiarsko) o uplatňovaní dohody o projekte ITER, dohody o výsadách a imunitách pre ITER a dohody o širšom prístupe na území Švajčiarska a o členstve Švajčiarska v Európskom spoločnom podniku pre ITER a rozvoj energie jadrovej syntézy
   (2008/72/Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 tretí odsek,
   so zreteľom na rozhodnutie Rady 2006/976/Euratom z 19. decembra 2006 o osobitnom programe, ktorým sa vykonáva siedmy rámcový program Európskeho spoločenstva pre atómovú energiu (Euratom) v oblasti jadrového výskumu a odbornej prípravy (1),
   so zreteľom na rozhodnutie Rady z 25. septembra 2006 o tom, aby Komisia uzavrela dohodu o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER (ďalej len „dohoda o projekte ITER“), dohodu o dočasnom uplatňovaní dohody o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER a dohodu o výsadách a imunitách v rámci Medzinárodnej organizácie pre výskum energie jadrovej syntézy ITER pre spoločnú implementáciu projektu ITER (ďalej len „dohoda o výsadách a imunitách pre ITER“),
   so zreteľom na rozhodnutie Rady 2007/614/Euratom z 30. januára 2007 o uzavretí dohody medzi Európskym spoločenstvom pre atómovú energiu a vládou Japonska o spoločnom vykonávaní činností v rámci širšieho prístupu v oblasti výskumu energie jadrovej syntézy Komisiou (2) (ďalej len „dohoda o širšom prístupe“),
   so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (3) (ďalej len „spoločný podnik“),
   so zreteľom na dohodu o spolupráci medzi Európskym spoločenstvom pre atómovú energiu a Švajčiarskou konfederáciou v oblasti riadenej termonukleárnej syntézy a fyziky plazmy (4),
   keďže:

               (1)

               V dohode o projekte ITER, dohode o výsadách a imunitách pre ITER a dohode o širšom prístupe sa stanovuje, že sa uplatňujú aj na území Švajčiarskej konfederácie, ktorá sa zúčastňuje na programe jadrovej syntézy Euratomu ako plne pridružený tretí štát v súlade so Zmluvou o Euratome alebo príslušnou dohodou.

               (2)

               V Rozhodnutí 2007/198/Euratom a k nemu priložených stanovách (ďalej len „stanovy“) sa predvída členstvo tretích krajín v spoločnom podniku, ktoré uzavreli dohodou o spolupráci s Euratomom v oblasti riadenej jadrovej syntézy, ktorá spája príslušné národné výskumné programy s programami Euratomu, a ktoré vyjadrili želanie stať sa členmi spoločného podniku.

               (3)

               V prílohe I k stanovám sa už stanovujú hlasovacie práva Švajčiarska v správnej rade spoločného podniku ako jej člena.

               (4)

               Švajčiarsko, ktoré podstatne prispieva do programu Euratomu v oblasti výskumu energie jadrovej syntézy formálne vyjadrilo svoj úmysel stať sa členom spoločného podniku na počiatočné obdobie počas trvania 7. rámcového programu Euratomu.

               (5)

               Je v záujme Spoločenstva, aby sa so Švajčiarskom formálne dohodlo na uplatňovaní dohody o projekte ITER, dohody o výsadách a imunitách pre ITER a dohody o širšom prístupe na území Švajčiarska a na formách švajčiarskeho členstva v spoločnom podniku,

         ROZHODLA TAKTO:
   Článok 1
   1.   Uzavretie dohody vo forme výmeny listov medzi Európskym spoločenstvom pre atómovú energiu (Euratom) a Švajčiarskou konfederáciou o uplatňovaní dohody o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER, dohody o výsadách a imunitách v rámci Medzinárodnej organizácie pre výskum energie jadrovej syntézy ITER pre spoločnú implementáciu projektu ITER a dohody medzi Euratomom a vládou Japonska o spoločnom vykonávaní činností v rámci širšieho prístupu v oblasti výskumu energie jadrovej syntézy na území Švajčiarskej konfederácie schvaľuje v mene Spoločenstva.
   2.   Text dohody je pripojený k rozhodnutiu v prílohe I.
   Článok 2
   1.   Uzavretie dohody vo forme výmeny listov medzi Európskym spoločenstvom pre atómovú energiu a Švajčiarskou konfederáciou o členstve Švajčiarska v spoločnom podniku pre ITER a rozvoj energie jadrovej syntézy sa schvaľuje v mene Spoločenstva.
   2.   Text dohody je pripojený k rozhodnutiu v prílohe II.
   Článok 3
   Komisár zodpovedný za výskum alebo ním poverená osoba je týmto oprávnená podpísať v mene Spoločenstva príslušné listy uvedené v článkoch 1 a 2.

      V Bruseli 22. novembra 2007

            Za Komisiu

         Janez POTOČNIK

            člen Komisie

      (1)  Ú. v. EÚ L 400, 30.12.2006, s. 403, korigendum v Ú. v. EÚ L 54, 22.2.2007, s. 139.

      (2)  Ú. v. EÚ L 246, 21.9.2007, s. 32.

      (3)  Ú. v. EÚ L 90, 30.3.2007, s. 58.

      (4)  Ú. v. ES L 242, 4.9.1978, s. 2, v znení protokolu, ktorým sa mení a dopĺňa dohoda o spolupráci (Ú. v. ES L 116, 30.4.1982, s. 21).
   PRÍLOHA I

   DOHODA
   vo forme výmeny listov medzi Európskym spoločenstvom pre atómovú energiu a Švajčiarskou konfederáciou o uplatňovaní dohody o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER, dohody o výsadách a imunitách v rámci Medzinárodnej organizácie pre výskum energie jadrovej syntézy ITER pre spoločnú implementáciu projektu ITER a dohody medzi Euratomom a vládou Japonska o spoločnom vykonávaní činností v rámci širšieho prístupu v oblasti výskumu energie jadrovej syntézy na území Švajčiarskej konfederácie
   Vážený pán komisár,
   mám česť informovať Vás, že švajčiarske orgány vzali na vedomie obsah rozhodnutia Rady EÚ z 25. septembra 2006 (12731/06) o uzavretí dohody o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER a rozhodnutia Rady z 30. januára 2007 (5455/07) o uzavretí dohody medzi vládou Japonska a Európskym spoločenstvom pre atómovú energiu (Euratom) o spoločnom vykonávaní činností v rámci širšieho prístupu v oblasti výskumu energie jadrovej syntézy.
   Švajčiarska konfederácia (ďalej len „Švajčiarsko“) súhlasí, že bude uplatňovať dohodu o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER (ďalej len „dohoda o projekte ITER“, príloha I) a dohodu medzi Euratomom a vládou Japonska o spoločnom vykonávaní činností v rámci širšieho prístupu v oblasti výskumu energie jadrovej syntézy (ďalej len „dohoda o širšom prístupe“, príloha II) na svojom výsostnom území tak, ako sa uvádza v článku 21 dohody o projekte ITER a v článku 26 dohody o širšom prístupe. Uplatňovanie týchto dohôd na Švajčiarsko predstavuje pokračovanie plnenia existujúcich záväzkov v oblasti výskumu energie jadrovej syntézy v duchu článku 3 ods. 3 dohody o spolupráci zo 14. septembra 1978 medzi Švajčiarskom a Euratomom v oblasti riadenej termonukleárnej syntézy a fyziky plazmy. Okrem toho predstavuje implementáciu intenzívnej spolupráce v oblasti vedeckého a technického výskumu tak, ako je uvedené v dohode o účasti na 7. rámcovom programe Európskeho spoločenstva a Euratomu.
   Pokiaľ ide o uplatňovanie uvedených dohôd na Švajčiarsko, Euratom a Švajčiarsko sa spoločne dohodli na týchto bodoch:

               a)

               Švajčiarski štátni príslušníci s plnými občianskymi právami môžu byť na základe rovnakých podmienok ako štátni príslušníci členských štátov EÚ:

                           —

                           menovaní Euratom ako zástupcovia rady organizácie ITER pre energiu jadrovej syntézy (článok 6 ods. 1 dohody o projekte ITER),

                           —

                           menovaní radou organizácie ITER pre energiu jadrovej syntézy ako vedúci pracovníci [článok 6 ods. 7 písm. d) dohody o projekte ITER],

                           —

                           vyslaní ako zamestnanci Euratom do Medzinárodnej organizácie ITER pre energiu jadrovej syntézy (článok 7 ods. 2 dohody o projekte ITER),

                           —

                           priamo zamestnaní v Medzinárodnej organizácii ITER pre energiu jadrovej syntézy na základe menovania generálnym riaditeľom Medzinárodnej organizácie ITER pre energiu jadrovej syntézy [článok 7 ods. 2 a článok 7 ods. 4 písm. b) dohody o projekte ITER],

                           —

                           menovaní Euratomom ako zástupcovia riadiaceho výboru činností širšieho prístupu a projektových výborov činností širšieho prístupu (články 3 a 5 dohody o širšom prístupe),

                           —

                           menovaní riadiacim výborom ako zamestnanci sekretariátu (článok 4 dohody o širšom prístupe),

                           —

                           vyslaní Euratomom na vykonanie činností širšieho prístupu, t. j. ako členovia projektových tímov alebo ako vedúci projektu (článok 6 dohody o širšom prístupe).

               b)

               V súlade s článkom 12 dohody o projekte ITER Švajčiarsko súhlasí, aby sa dohoda o výsadách a imunitách v rámci Medzinárodnej organizácie pre výskum energie jadrovej syntézy ITER pre spoločnú implementáciu projektu ITER (ďalej len „dohoda o výsadách a imunitách pre ITER“, príloha III) uplatňovala pre Švajčiarsko v súlade s článkom 24 dohody o výsadách a imunitách pre ITER. Švajčiarsko tiež súhlasí, aby sa výsady a imunity dohody o širšom prístupe uplatňovali na jeho území v súlade s článkom 13 a článkom 14 ods. 5 dohody o širšom prístupe.

         Prílohy I až III tvoria neoddeliteľnú súčasť tohto listu.
   Švajčiarske orgány prekonzultujú s Euratomom prípadné zmeny a doplnenia dohody o projekte ITER, dohody o širšom prístupe alebo dohody o výsadách a imunitách pre ITER uvedené v tejto výmene listov. Všetky zmeny a doplnenia, ktoré môžu ovplyvniť povinnosti Švajčiarska musia byť pred nadobudnutím účinnosti formálne schválené zo strany Švajčiarska.
   Toto dohodnuté rozšírenie sa na Švajčiarsko začne dočasne uplatňovať v deň, keď Komisia odpovie na tento list. Uplatnenie tejto výmeny listov bude dočasné, až kým švajčiarsky parlament nerozhodne o rozšírení obsahu na Švajčiarsko. Švajčiarsko bude informovať Euratom o dokončení interných schvaľovacích postupov Švajčiarska. Dátum prijatia tohto oznámenia Euratomom predstavuje nadobudnutie platnosti výmeny listov. Uplatnenie rôznych dohôd uvedených v tomto liste bude pre Švajčiarsko ukončené, ak Švajčiarsko prestane byť členom Európskeho spoločného podniku pre ITER a rozvoj energie jadrovej syntézy.
   Euratom informuje Medzinárodnú organizáciu ITER pre energiu jadrovej syntézy a vládu Japonska o tomto liste o uplatňovaní dohody o projekte ITER a dohody o širšom prístupe na Švajčiarsko.
   So srdečným pozdravom

      Bernhard MARFURT

         vedúci švajčiarskeho zastúpenia

      PRÍLOHA I
      Dohoda o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER

            (Text dohody o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER (1) sa tu neuvádza)

      PRÍLOHA II
      Dohoda medzi vládou Japonska a Európskym spoločenstvom pre atómovú energiu o spoločnom vykonávaní činností v rámci širšieho prístupu v oblasti výskumu energie jadrovej syntézy

            (Text dohody medzi vládou Japonska a Európskym spoločenstvom pre atómovú energiu o spoločnom vykonávaní činností v rámci širšieho prístupu v oblasti výskumu energie jadrovej syntézy (2) sa tu neuvádza)

      PRÍLOHA III
      Dohoda o výsadách a imunitách v rámci Medzinárodnej organizácie pre výskum energie jadrovej syntézy ITER pre spoločnú implementáciu projektu ITER

            (Text dohody o výsadách a imunitách v rámci Medzinárodnej organizácie pre výskum energie jadrovej syntézy ITER pre spoločnú implementáciu projektu ITER (3) sa tu neuvádza)

   Vážený pane,
   odvolávam sa na Váš list z 5. novembra 2007, ktorý znie:
   „Vážený pán komisár,
   mám česť informovať Vás, že švajčiarske orgány vzali na vedomie obsah rozhodnutia Rady EÚ z 25. septembra 2006 (12731/06) o uzavretí dohody o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER a rozhodnutia Rady z 30. januára 2007 (5455/07) o uzavretí dohody medzi vládou Japonska a Európskym spoločenstvom pre atómovú energiu (Euratom) o spoločnom vykonávaní činností v rámci širšieho prístupu v oblasti výskumu energie jadrovej syntézy.
   Švajčiarska konfederácia (ďalej len ‚Švajčiarsko’) súhlasí, že bude uplatňovať dohodu o založení Medzinárodnej organizácie ITER pre energiu jadrovej syntézy pre spoločnú implementáciu projektu ITER (ďalej len ‚dohoda o projekte ITER’, príloha I) a dohodu medzi Euratomom a vládou Japonska o spoločnom vykonávaní činností v rámci širšieho prístupu v oblasti výskumu energie jadrovej syntézy (ďalej len ‚dohoda o širšom prístupe’, príloha II) na svojom výsostnom území tak, ako sa uvádza v článku 21 dohody o projekte ITER a v článku 26 dohody o širšom prístupe. Uplatňovanie týchto dohôd na Švajčiarsko predstavuje pokračovanie plnenia existujúcich záväzkov v oblasti výskumu energie jadrovej syntézy v duchu článku 3 ods.3 dohody o spolupráci zo 14. septembra 1978 medzi Švajčiarskom a Euratomom v oblasti riadenej termonukleárnej syntézy a fyziky plazmy. Okrem toho predstavuje implementáciu intenzívnej spolupráce v oblasti vedeckého a technického výskumu tak, ako je uvedené v dohode o účasti na 7. rámcovom programe Európskeho spoločenstva a Euratomu.
   Pokiaľ ide o uplatňovanie uvedených dohôd na Švajčiarsko, Euratom a Švajčiarsko sa spoločne dohodli na týchto bodoch:

               a)

               švajčiarski štátni príslušníci s plnými občianskymi právami môžu byť na základe rovnakých podmienok ako štátni príslušníci členských štátov EÚ

                           —

                           menovaní Euratom ako zástupcovia rady organizácie ITER pre energiu jadrovej syntézy (článok 6 ods. 1 dohody o projekte ITER),

                           —

                           menovaní radou organizácie ITER pre energiu jadrovej syntézy ako vedúci pracovníci [článok 6 ods. 7 písm. d) dohody o projekte ITER],

                           —

                           vyslaní ako zamestnanci Euratom do Medzinárodnej organizácie ITER pre energiu jadrovej syntézy (článok 7 ods. 2 dohody o projekte ITER),

                           —

                           priamo zamestnaní v Medzinárodnej organizácii ITER pre energiu jadrovej syntézy na základe menovania generálnym riaditeľom Medzinárodnej organizácie ITER pre energiu jadrovej syntézy [článok 7 ods. 2 a ods. 4 písm. b) dohody o projekte ITER],

                           —

                           menovaní Euratom ako zástupcovia riadiaceho výboru činností širšieho prístupu a projektových výborov činností širšieho prístupu (články 3 a 5 dohody o širšom prístupe),

                           —

                           menovaní riadiacim výborom ako zamestnanci sekretariátu (článok 4 dohody o širšom prístupe),

                           —

                           vyslaní Euratom na vykonanie činností širšieho prístupu, t. j. ako členovia projektových tímov alebo ako vedúci projektu (článok 6 dohody o širšom prístupe).

               b)

               V súlade s článkom 12 dohody o projekte ITER Švajčiarsko súhlasí, aby sa dohoda o výsadách a imunitách v rámci Medzinárodnej organizácie pre výskum energie jadrovej syntézy ITER pre spoločnú implementáciu projektu ITER (ďalej len ‚dohoda o výsadách a imunitách pre ITER’, príloha III) uplatňovala pre Švajčiarsko v súlade s článkom 24 dohody o výsadách a imunitách pre ITER. Švajčiarsko tiež súhlasí, aby sa výsady a imunity dohody o širšom prístupe uplatňovali na jeho území v súlade s článkom 13 a článkom 14 ods. 5 dohody o širšom prístupe.

         Prílohy I až III tvoria neoddeliteľnú súčasť tohto listu.
   Švajčiarske orgány prekonzultujú s Euratomom prípadné zmeny a doplnenia dohody o projekte ITER, dohody o širšom prístupe alebo dohody o výsadách a imunitách pre ITER uvedené v tejto výmene listov. Všetky zmeny a doplnenia, ktoré môžu ovplyvniť povinnosti Švajčiarska musia byť pred nadobudnutím účinnosti formálne schválené zo strany Švajčiarska.
   Toto dohodnuté rozšírenie sa na Švajčiarsko začne dočasne uplatňovať v deň, keď Komisia odpovie na tento list. Uplatnenie tejto výmeny listov bude dočasné, až kým švajčiarsky parlament nerozhodne o rozšírení obsahu na Švajčiarsko. Švajčiarsko bude informovať Euratom o dokončení interných schvaľovacích postupov Švajčiarska. Dátum prijatia tohto oznámenia Euratomom predstavuje nadobudnutie platnosti výmeny listov. Uplatnenie rôznych dohôd uvedených v tomto liste bude pre Švajčiarsko ukončené, ak Švajčiarsko prestane byť členom Európskeho spoločného podniku pre ITER a rozvoj energie jadrovej syntézy.
   Euratom informuje Medzinárodnú organizáciu ITER pre energiu jadrovej syntézy a vládu Japonska o tomto liste o uplatňovaní dohody o projekte ITER a dohody o širšom prístupe na Švajčiarsko.“
   Mám tú česť potvrdiť, že Európske spoločenstvo pre atómovú energiu súhlasí s týmto listom.
   Prijmite, prosím, vážený pane, vyjadrenie mojej najhlbšej úcty.
   V mene Európskeho spoločenstva pre atómovú energiu

      Janez POTOČNIK

      (1)  Ú. v. EÚ L 358, 16.12.2006, s. 62.

      (2)  Ú. v. EÚ L 246, 21.9.2007, s. 34.

      (3)  Ú. v. EÚ L 358, 16.12.2006, s. 82.
   PRÍLOHA II

   DOHODA
   vo forme výmeny listov medzi Európskym spoločenstvom pre atómovú energiu a Švajčiarskou konfederáciou o členstve Švajčiarska v Európskom spoločnom podniku pre ITER a rozvoj energie jadrovej syntézy
   Vážený pán komisár,
   dňa 18. júla 2006 Švajčiarska konfederácia (ďalej len „Švajčiarsko“) informovala Komisiu o svojom záujme o Európsky spoločný podnik pre ITER a rozvoj energie jadrovej syntézy.
   S potešením Vás môžem informovať, že švajčiarske orgány vzali na vedomie obsah rozhodnutia Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy (ďalej len „spoločný podnik“). Švajčiarsko si je najmä vedomé, že tretie krajiny majú možnosť stať sa členmi spoločného podniku pod podmienkou, že uzavreli dohodu o spolupráci s Euratomom v oblasti riadenej jadrovej syntézy, ktorá spája ich príslušné výskumné programy s programami Euratomu.
   V mene Švajčiarska mám tú česť vyhlásiť, že v súlade s článkom 2 písm. c) uvedeného rozhodnutia Rady má Švajčiarsko záujem stať sa členom spoločného podniku. Toto členstvo bude základom pre ďalšiu spoluprácu medzi Euratomom a Švajčiarskom. Posilní sa tak pokračovanie v plnení existujúcich záväzkov v oblasti výskumu jadrovej syntézy v súlade s článkom 3 ods. 3 dohody o spolupráci medzi Euratomom a Švajčiarskom zo 14. septembra 1978 v oblasti riadenej termonukleárnej syntézy a fyziky plazmy. Okrem toho toto členstvo bude predstavovať implementáciu intenzívnej spolupráce v oblasti vedeckého a technického výskumu tak, ako je uvedené v dohode o účasti na 7. rámcovom programe Európskeho spoločenstva a Euratomu.
   Vzhľadom na záujem Švajčiarska stať sa členom spoločného podniku by som Vám bol vďačný, keby ste potvrdili, že Komisia zastupujúca Euratom zdieľa túto interpretáciu:

      Odchylne od článku 12 ods. 2 písm. a) a článku 82 ods. 3 písm. a) nariadenia Rady (EHS, Euratom, ESUO) č. 259/68 z 29. februára 1968 o Služobnom poriadku zamestnancov Európskych spoločenstiev a Podmienkach zamestnávania ostatných zamestnancov Európskych spoločenstiev a v súlade s článkom 10 Stanov spoločného podniku, ktoré sú priložené k rozhodnutiu Rady o zriadení spoločného podniku a v súlade s ustanoveniami pre uplatnenie služobného poriadku v spoločnom podniku, môžu byť švajčiarski štátni príslušníci s plnými občianskymi právami menovaní riaditeľom spoločného podniku ako zamestnanci spoločného podniku.

   Okrem toho by som chcel potvrdiť, že Švajčiarsko bude ako člen spoločného podniku dodržiavať uvedené rozhodnutie Rady, ktorým sa zriaďuje spoločný podnik a ktorým sa mu udeľujú výhody. Najmä:

               a)

               v súlade s článkom 7 uvedeného rozhodnutia Rady bude Švajčiarsko uplatňovať Protokol o výsadách a imunitách Európskych spoločenstiev na spoločný podnik, jeho riaditeľa a zamestnancov podľa pravidiel priložených k tomuto listu (príloha I);

               b)

               Švajčiarsko poskytne spoločnému podniku v rámci jeho oficiálnej činnosti všetky výhody stanovené v prílohe III k Zmluve o Euratome (príloha II);

               c)

               Švajčiarsko súhlasí s rozdelením hlasovacích práv členov správnej rady a so zaplatením ročného členského poplatku spoločnému podniku v súlade s prílohou I a prílohou II k stanovám, ktoré sú zahrnuté do uvedeného rozhodnutia Rady;

               d)

               Švajčiarsko súhlasí s finančnou kontrolou v súvislosti s jeho účasťou na činnosti spoločného podniku, ktorá je stanovená v uvedenom rozhodnutí Rady a priložená k tomuto listu (príloha III).

         Prílohy I, II a III tvoria neoddeliteľnú súčasť tohto listu.
   V súlade s článkom 6 ods. 5 a článkom 21 stanov priložených k uvedenému rozhodnutiu Rady budú zmeny a doplnenia ustanovení stanov konzultované so švajčiarskymi orgánmi. Švajčiarsko zdôrazňuje, že prakticky všetky zmeny a doplnenia, ktoré môžu ovplyvniť záväzky Švajčiarska, vyžadujú pred nadobudnutím účinnosti formálne schválenie zo strany Švajčiarska.
   Ak je vyššie uvedené pre Komisiu prijateľné, mám tú česť navrhnúť, aby tento list spolu s odpoveďou Komisie na tento list predstavoval dohodu medzi Švajčiarskom a Euratomom, ktorá sa bude uplatňovať dočasne odo dňa, kedy Komisia odpovie na tento list. Táto dohoda sa uplatňuje dočasne, kým švajčiarsky parlament nerozhodne o členstve Švajčiarska v spoločnom podniku. Švajčiarsko bude informovať Euratom o dokončení interných schvaľovacích postupov Švajčiarska. Dátum prijatia tohto oznámenia Euratomom predstavuje nadobudnutie platnosti tejto výmeny listov. Táto dohoda bude uzatvorená na dobu trvania siedmeho rámcového programu Euratomu, t. j. od roku 2007 do roku 2011. Dohoda sa automaticky predlžuje na nasledujúce rámcové programy Euratomu, pokiaľ žiadna zo strán nevypovie dohodu minimálne jeden rok pred koncom príslušného rámcového programu Euratomu.
   So srdečným pozdravom

      Bernhard MARFURT

         vedúci švajčiarskeho zastúpenia

      PRÍLOHA I
      Protokol o výsadách a imunitách Európskych spoločenstiev

            (Text Protokolu o výsadách a imunitách Európskych spoločenstiev (1) sa tu neuvádza)

      Dodatok
      Podmienky uplatňovania Protokolu o výsadách a imunitách Európskych spoločenstiev vo Švajčiarsku
      1.   Rozšírenie uplatňovania na Švajčiarsko
      Každá zmienka o členskom štáte v Protokole o výsadách a imunitách Európskych spoločenstiev (ďalej len „protokol“) sa rozumie vrátane Švajčiarska, pokiaľ nasledujúce ustanovenia neurčujú inak.
      2.   Oslobodenie Európskeho spoločného podniku pre ITER od nepriamych daní (vrátane DPH)
      Tovary a služby vyvážané zo Švajčiarska nepodliehajú švajčiarskej dani z pridanej hodnoty (DPH). Pokiaľ ide o tovary a služby dodávané Európskemu spoločnému podniku pre ITER vo Švajčiarsku s cieľom použitia v súvislosti s predmetom činnosti, oslobodenie od DPH sa uskutočňuje v súlade s článkom 3 druhým odsekom protokolu prostredníctvom vrátenia dane. Oslobodenie od DPH sa udeľuje, ak skutočná nákupná cena tovarov a poskytnutých služieb uvedená na faktúre alebo na obdobnom doklade je najmenej 100 švajčiarskych frankov (vrátane dane).
      Vrátenie DPH sa uskutočňuje na základe predpísaných švajčiarskych formulárov predložených Federálnemu daňovému riaditeľstvu, hlavnej divízii pre DPH. Žiadosti sú spracované spravidla do troch mesiacov od predloženia žiadosti o vrátenie spolu s potrebnými dokladmi.
      3.   Podmienky uplatňovania pravidiel týkajúcich sa zamestnancov Európskeho spoločného podniku pre ITER
      Pokiaľ ide o článok 13 druhý odsek protokolu, v súlade so zásadami švajčiarskeho práva Švajčiarsko oslobodzuje úradníkov a ostatných zamestnancov Európskeho spoločného podniku pre ITER v zmysle článku 2 nariadenia Rady (Euratom, ESUO, EHS) č. 549/69 z 25. marca 1969 (Ú. v. ES L 74, 27.3.1969, s. 1) od federálnych, kantonálnych a miestnych daní z príjmov vyplácaných Spoločenstvom a postupuje ich v prospech interného zdanenia Spoločenstva.
      Švajčiarsko sa nepovažuje za členský štát v zmysle uvedeného odseku 1 pre uplatnenie článku 14 protokolu.
      Úradníci a ostatní zamestnanci Európskeho spoločného podniku pre ITER, ako aj ich rodinní príslušníci, ktorí sú členmi systému sociálneho poistenia pre úradníkov a ostatných zamestnancov Spoločenstva, nemusia byť povinne poistení vo švajčiarskom systéme sociálneho zabezpečenia.
      Súdny dvor Európskych spoločenstiev má výhradnú právomoc vo všetkých otázkach týkajúcich sa vzťahov medzi Európskym spoločným podnikom pre ITER alebo Komisiou a zamestnancami v súvislosti s uplatňovaním nariadenia Rady (EHS, Euratom, ESUO) č. 259/68 z 29. februára 1968 (Ú. v. ES L 56, 4.3.1968, s. 1) a ostatných ustanovení práva Spoločenstva, ktorými sa stanovujú pracovné podmienky.

      PRÍLOHA II
      Príloha III k Zmluve o Euratome, v ktorej sa stanovujú výhody pre spoločný podnik Syntéza pre energiu

            (Text prílohy III k Zmluve o Euratome sa tu neuvádza)

      PRÍLOHA III
      Finančná kontrola, pokiaľ ide o švajčiarskych účastníkov aktivít Európskeho spoločného podniku pre ITER a rozvoj energie jadrovej syntézy
      Článok 1
      Priama komunikácia
      Spoločný podnik a Komisia komunikujú priamo so všetkými osobami alebo subjektmi pôsobiacimi vo Švajčiarsku, ktoré sa zúčastňujú na aktivitách spoločného podniku, na základe zmluvy, ako účastníci niektorého z programov spoločného podniku, prijímatelia platieb od spoločného podniku alebo z rozpočtu Komisie alebo ako subdodávatelia. Tieto osoby môžu posielať priamo Komisii a spoločnému podniku všetky požadované relevantné informácie a dokumentáciu prostredníctvom prostriedkov, na ktoré sa odvoláva táto dohoda a prostredníctvom uzavretých zmlúv alebo dohôd a všetkých rozhodnutí prijatých na ich základe.
      Článok 2
      Audity
      1.   V súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, 16.9.2002, s. 1), zmenenom a doplnenom nariadením Rady (ES, Euratom) č. 1995/2006 z 13. decembra 2006 (Ú. v. EÚ L 390, 30.12.2006, s. 1) a s finančným nariadením prijatým správnou radou spoločného podniku 22. októbra 2007, v súlade s nariadením Komisie (ES, Euratom) č. 2343/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 (Ú. v. ES L 357, 31.12.2002, s. 1), naposledy zmenenom a doplnenom nariadením Komisie (ES, Euratom) č. 478/2007 z 23. apríla 2007 (Ú. v. EÚ L 111, 28.4.2007, s. 13) a s ostatnými predpismi, na ktoré sa odvoláva táto dohoda, v uzavretých zmluvách alebo dohodách a rozhodnutiach prijatých s príjemcami usadenými vo Švajčiarsku sa môžu kedykoľvek stanovovať vedecké, finančné, technologické prípadne iné audity, ktoré sa majú kedykoľvek vykonať v priestoroch príjemcov alebo u ich subdodávateľov úradníkmi spoločného podniku a Komisie alebo inými osobami poverenými spoločným podnikom alebo Komisiou.
      2.   Úradníci spoločného podniku a Komisie ako aj ostatné osoby splnomocnené spoločným podnikom a Komisiou majú primeraný prístup do priestorov, k prácam a dokumentom, ako aj ku všetkým potrebným informáciám, vrátane ich elektronickej podoby, potrebných na vykonanie týchto auditov. Toto právo prístupu treba výslovne uviesť v zmluvách alebo dohodách uzavretých na vykonanie nástrojov, na ktoré sa odvoláva táto dohoda.
      3.   Dvor audítorov Európskych spoločenstiev má rovnaké práva ako Komisia.
      4.   Audity možno vykonať až do piatich rokov po skončení platnosti tejto dohody alebo podľa podmienok ustanovených v uzavretých zmluvách a dohodách a prijatých rozhodnutiach.
      5.   Švajčiarska federálna finančná kontrola je vopred upovedomená o auditoch vykonávaných na území Švajčiarska. Toto upovedomenie nie je zákonnou podmienkou pre uskutočnenie takýchto auditov.
      Článok 3
      Kontroly na mieste
      1.   V zmysle tejto dohody je Komisia (OLAF) oprávnená vykonávať kontroly na mieste a inšpekcie na území Švajčiarska v súlade s podmienkami a ustanoveniami nariadenia Rady (Euratom, ES) č. 2185/96 z 11. novembra 1996.
      2.   Kontroly na mieste a inšpekcie sú pripravované a uskutočňované Komisiou v úzkej spolupráci so Švajčiarskou federálnou finančnou kontrolou alebo s inými kompetentnými švajčiarskymi inštitúciami, ktoré určí Švajčiarska federálna finančná kontrola, ktoré musia byť informované vo vhodnom čase o zámere, cieli a o právnom základe kontrol a inšpekcií tak, aby boli schopné poskytnúť potrebnú pomoc. S týmto cieľom sa môžu úradníci kompetentných švajčiarskych orgánov zúčastňovať na kontrolách na mieste alebo na inšpekciách.
      3.   Kontroly na mieste a inšpekcie môžu byť vykonané spoločne Komisiou a príslušnými švajčiarskymi orgánmi, ak o to príslušné švajčiarske orgány požiadajú.
      4.   Ak účastníci programu odmietajú kontrolu na mieste alebo inšpekciu, švajčiarske orgány poskytnú kontrolórom Komisie v súlade s národnými ustanoveniami potrebnú podporu na uskutočnenie kontroly na mieste alebo inšpekcie.
      5.   Komisia čo najskôr oznámi Švajčiarskej federálnej finančnej kontrole akékoľvek skutočnosti alebo podozrenie týkajúce sa nezákonnosti, ktoré sa dozvedela počas kontroly priamo na mieste alebo počas inšpekcie. V každom prípade je Komisia povinná upovedomiť uvedený orgán o výsledku kontrol a inšpekcií.
      Článok 4
      Informovanie a konzultácia
      1.   S cieľom riadne vykonávať túto prílohu si kompetentné švajčiarske orgány a orgány Spoločenstva pravidelne vymieňajú informácie a ak o to niektorý z orgánov požiada, poskytujú si konzultácie.
      2.   Kompetentné švajčiarske orgány bezodkladne informujú spoločný podnik a Komisiu o akejkoľvek skutočnosti alebo podozrení, o ktorých sa dozvedeli a ktoré súvisia s nezrovnalosťou pri uzatváraní a vykonávaní zmlúv alebo dohôd uzavretých podľa nástrojov, na ktoré sa odvoláva táto dohoda.
      Článok 5
      Dôvernosť
      Informácie v akejkoľvek forme poskytnuté alebo získané v zmysle tejto prílohy sú predmetom služobného tajomstva a sú chránené švajčiarskymi zákonmi o ochrane obdobných informácii a príslušnými ustanoveniami uplatniteľnými v inštitúciách Spoločenstva. Tieto informácie nemožno poskytnúť iným osobám okrem tých, ktoré by vzhľadom na svoju funkciu v rámci inštitúcií Spoločenstva, členských štátov alebo Švajčiarska mali byť o nich upovedomené, a nemožno ich použiť na iné ciele ako zabezpečenie účinnej ochrany finančných záujmov zmluvných strán.
      Článok 6
      Administratívne opatrenia a sankcie
      Bez toho, aby bolo dotknuté uplatňovanie švajčiarskeho trestného práva, môžu spoločný podnik a Komisia uložiť správne opatrenia a sankcie v súlade s nariadením Rady (ES, Euratom) č. 1605/2002 z 25. júna 2002 a nariadením Komisie (ES, Euratom) č. 2342/2002 z 23. decembra 2002 a s nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev.
      Článok 7
      Vymáhanie a vynútiteľnosť práva
      Rozhodnutia spoločného podniku a Komisie vydané v rámci tejto dohody, ktoré ukladajú finančnú povinnosť iným subjektom ako štátom, sú vo Švajčiarsku vykonateľné.
      Doložku o vykonateľnosti rozhodnutia vystavuje po preverení pravosti príkazu bez nutnosti ďalšej kontroly orgán určený švajčiarskou vládou, ktorá upovedomí spoločný podnik a Komisiu. Výkon prebieha v súlade so švajčiarskym procedurálnym poriadkom. Zákonnosť rozhodnutia o vykonateľnosti podlieha kontrole Súdneho dvora Európskych spoločenstiev.
      Rozhodnutia Súdneho dvora Európskych spoločenstiev vydané podľa arbitrážnej doložky sú vykonateľné za rovnakých podmienok.

   Vážený pane,
   je pre mňa cťou potvrdiť prijatie Vášho listu z 5. novembra 2007, ktorý znie takto:
   „ … dňa 18. júla 2006 Švajčiarska konfederácia (ďalej len ‚Švajčiarsko’) informovala Komisiu o svojom záujme o Európsky spoločný podnik pre ITER a rozvoj energie jadrovej syntézy.
   S potešením Vás môžem informovať, že švajčiarske orgány vzali na vedomie obsah rozhodnutia Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy (ďalej len ‚spoločný podnik’). Švajčiarsko si je najmä vedomé, že tretie krajiny majú možnosť stať sa členmi spoločného podniku pod podmienkou, že uzavreli dohodu o spolupráci s Euratomom v oblasti riadenej jadrovej syntézy, ktorá spája ich príslušné výskumné programy s programami Euratomu.
   V mene Švajčiarska mám tú česť vyhlásiť, že v súlade s článkom 2 písm. c) uvedeného rozhodnutia Rady má Švajčiarsko záujem stať sa členom spoločného podniku. Toto členstvo bude základom pre ďalšiu spoluprácu medzi Euratomom a Švajčiarskom. Posilní sa tak pokračovanie v plnení existujúcich záväzkov v oblasti výskumu jadrovej syntézy v súlade s článkom 3 ods. 3 dohody o spolupráci medzi Euratomom a Švajčiarskom zo 14. septembra 1978 v oblasti riadenej termonukleárnej syntézy a fyziky plazmy. Okrem toho toto členstvo bude predstavovať implementáciu intenzívnej spolupráce v oblasti vedeckého a technického výskumu tak, ako je uvedené v dohode o účasti na 7. rámcovom programe Európskeho spoločenstva a Euratomu.
   Vzhľadom na záujem Švajčiarska stať sa členom spoločného podniku by som Vám bol vďačný, keby ste potvrdili, že Komisia zastupujúca Euratom zdieľa túto interpretáciu:
   Odchylne od článku 12 ods. 2 písm. a) a článku 82 ods. 3 písm. a) nariadenia Rady (EHS, Euratom, ESUO) č. 259/68 z 29. februára 1968 o Služobnom poriadku zamestnancov Európskych spoločenstiev a Podmienkach zamestnávania ostatných zamestnancov Európskych spoločenstiev a v súlade s článkom 10 Stanov spoločného podniku, ktoré sú priložené k rozhodnutiu Rady o zriadení spoločného podniku a v súlade s ustanoveniami pre uplatnenie služobného poriadku v spoločnom podniku, môžu byť švajčiarski štátni príslušníci s plnými občianskymi právami menovaní riaditeľom spoločného podniku ako zamestnanci spoločného podniku.
   Okrem toho by som chcel potvrdiť, že Švajčiarsko bude ako člen spoločného podniku dodržiavať uvedené rozhodnutie Rady, ktorým sa zriaďuje spoločný podnik a ktorým sa mu udeľujú výhody. Najmä:

               a)

               v súlade s článkom 7 uvedeného rozhodnutia Rady bude Švajčiarsko uplatňovať Protokol o výsadách a imunitách Európskych spoločenstiev na spoločný podnik, jeho riaditeľa a zamestnancov podľa pravidiel priložených k tomuto listu (príloha I);

               b)

               Švajčiarsko poskytne spoločnému podniku v rámci jeho oficiálnej činnosti všetky výhody stanovené v prílohe III k Zmluve o Euratome (príloha II);

               c)

               Švajčiarsko súhlasí s rozdelením hlasovacích práv členov správnej rady a so zaplatením ročného členského poplatku spoločnému podniku v súlade s prílohou I a prílohou II k stanovám, ktoré sú zahrnuté do uvedeného rozhodnutia Rady;

               d)

               Švajčiarsko súhlasí s finančnou kontrolou v súvislosti s jeho účasťou na činnosti spoločného podniku, ktorá je stanovená v uvedenom rozhodnutí Rady a priložená k tomuto listu (príloha III).

         Prílohy I, II a III tvoria neoddeliteľnú súčasť tohto listu.
   V súlade s článkom 6 ods. 5 a článkom 21 stanov priložených k uvedenému rozhodnutiu Rady budú zmeny a doplnenia ustanovení stanov konzultované so švajčiarskymi orgánmi. Švajčiarsko zdôrazňuje, že prakticky všetky zmeny a doplnenia, ktoré môžu ovplyvniť záväzky Švajčiarska, vyžadujú pred nadobudnutím účinnosti formálne schválenie zo strany Švajčiarska.
   Ak je vyššie uvedené pre Komisiu prijateľné, mám tú česť navrhnúť, aby tento list spolu s odpoveďou Komisie na tento list predstavoval dohodu medzi Švajčiarskom a Euratomom, ktorá sa bude uplatňovať dočasne odo dňa, kedy Komisia odpovie na tento list. Táto dohoda sa uplatňuje dočasne, kým švajčiarsky parlament nerozhodne o členstve Švajčiarska v spoločnom podniku. Švajčiarsko bude informovať Euratom o dokončení interných schvaľovacích postupov Švajčiarska. Dátum prijatia tohto oznámenia Euratomom predstavuje nadobudnutie platnosti tejto výmeny listov. Táto dohoda bude uzatvorená na dobu trvania siedmeho rámcového programu Euratomu, t. j. od roku 2007 do roku 2011. Dohoda sa automaticky predlžuje na nasledujúce rámcové programy Euratomu, pokiaľ žiadna zo strán nevypovie dohodu minimálne jeden rok pred koncom príslušného rámcového programu Euratomu.“
   Mám tú česť informovať Vás, že Euratom súhlasí s vyššie uvedenou interpretáciou Služobného poriadku a obsahom tohto listu a potvrdzuje, že Švajčiarsko sa stáva členom spoločného podniku v deň odoslania tohto listu.
   Prijmite, prosím, vážený pane, vyjadrenie mojej najhlbšej úcty.
   V mene Európskeho spoločenstva pre atómovú energiu

      Janez POTOČNIK

      (1)  Ú. v. EÚ C 321 E, 29.12.2006, s. 318.


title: 2011/571/EÚ: Rozhodnutie Európskeho parlamentu z  10. mája 2011 o účtovnej závierke Agentúry pre kontrolu rybného hospodárstva Spoločenstva za rozpočtový rok 2009

text:
               27.9.2011

               SK

               Úradný vestník Európskej únie

               L 250/139

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Agentúry pre kontrolu rybného hospodárstva Spoločenstva za rozpočtový rok 2009
   (2011/571/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre kontrolu rybného hospodárstva Spoločenstva za rozpočtový rok 2009,

               —

               so zreteľom na správu Dvora audítorov o overení konečnej ročnej účtovnej Agentúry pre kontrolu rybného hospodárstva Spoločenstva za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 768/2005 z 26. apríla 2005, ktorým sa zriaďuje Agentúra pre kontrolu rybného hospodárstva Spoločenstva (3), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre rybné hospodárstvo (A7-0118/2011),

               1.

               schvaľuje účtovnú závierku Agentúry pre kontrolu rybného hospodárstva Spoločenstva za rozpočtový rok 2009;

               2.

               poveruje svojho predsedu, aby postúpil toto rozhodnutie výkonnému riaditeľovi Agentúry pre kontrolu rybného hospodárstva Spoločenstva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 128, 21.5.2005, s. 1.

      (4)  Ú. v. ES L 357, 31.12.2002, s. 72.